text: 5 May chhika runas, religionninkuta apaykachaqkunata tapunku: "¿Imaraykutaq kayjinata ñakʼarinchik?", nispa. Paykunataq: "Diospa munayninrayku", nispa kutichinku. Astawanpis: "Diosqa tukuy imata kachamuwanchik", nispa nillankutaq. Wakkunamantaq ninku: "Diospa ñanninqa mana yachakunchu", nispa. Chantapis: "Diosninchik wawasta apakapun, paywan khuska tiyakunankupaq", nispa nillankutaq. Chaywanpis, Jehovaqa runasta mana llakichisqanta yachankiña. Biblia nin: "Ama yuyallaychejpischu Tukuy Atiyniyoj Diosqa ima sajratapis ruwasqanta, chayrí ima mana cheqan kajtapis", nispa (Job 34:10).